OzLabs/hebrew-wiki-articles huggingface dataset:
סיטרואן B14

סיטרואן B14 (בצרפתית: Citroën B14) היא מכונית שיוצרה ב-12 תצורות גוף הכוללות: מכונית משפחתית, מכונית קופה, קבריולה, לנדולט וטנדרים.

דגמי "סיטרואן סוג B14" הם מתוצרת יצרנית הרכב הצרפתית סיטרואן אשר יוצרו בין השנים 1926–1928 בצרפת.

==תצורות==

* "Torpedo" בתצורה 4 דלתות סדאן, 4 חלונות צד.
* "Torpedo" בתצורה 4 דלתות סדאן עם גג מתקפל.
* "Torpedo" בתצורה 4 דלתות סדאן, 6 חלונות צד ותא מטען.
* "Torpedo" בתצורה פתוחה (קבריולה).
* "Conduite Intérieure" (saloon/sedan)" (תצורה של 4 דלתות, 6 חלונות צד ותא מטען, גם מוניות).
* "Coupé De Ville".
* קבריולה (2 דלתות, 3-2-4 מושבים).
* לנדולט (מוניות).
* טנדר.

==ממאפייני "סיטרואן סוג B14"==
* יוצרו 119,467 יחידות.
* הצתה: הצתה קבועה מראש באמצעות מגנט.
* מנוע: מנוע בנזין קדמי-אורכי, 4 צילינדרים בטור.
* מנוע קירור מים ללא משאבה, הכולל רדיאטור ומאוורר.
* סוג הנעה: הנעה אחורית.
* מאייד תוצרת "Solex" דגמי מאייד: 26HBFG - 26GHF (בדגם "B14"), דגם מאייד: 26BFHG בדגמים: B14F ,B14G.
* מערכת בלימה: בלמי תופים בשליטה מכנית.
* צמיגי: מישלן.
* מצבר: 6 וולט, 60 אמפר.

==גלריה==
<gallery mode="packed" heights="120">
קובץ:Citroen B14 (8425042060).jpg | "סיטרואן B14"
קובץ:Citroen B14.jpg | "סיטרואן B14" בתצורה 2 דלתות
קובץ:Citroen B14 1.jpg| "סיטרואן B14"
קובץ:Citroen B14 2.jpg | "סיטרואן B14"
קובץ:Citroën - verte, parc Voulgre (1).jpg | "סיטרואן B14" - קבריולה
קובץ:Citroën - verte, parc Voulgre (2).jpg | "סיטרואן B14" - קבריולה
קובץ:Villemanoche-FR-89-Rassemblement 2016 des véhicules anciens-expo-Citroen B.14.G-03.jpg | "סיטרואן B14"
קובץ:Citroën B14 pickup 4.jpg | "סיטרואן B14G" טנדר
קובץ:Citroën B14 pickup 5.jpg | "סיטרואן B14G" טנדר - מבט לתא הנהג
קובץ:Citroën B14 pickup 6.jpg | "סיטרואן B14G" טנדר - מבט ללוח מחוונים
</gallery>

==ראו גם==
* סיטרואן
* סיטרואן סוג B15

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1926
קטגוריה:מכוניות צרפתיות
B14
הים התראקי

הים התראקי (ביוונית: Θρακικό Πέλαγος, בטורקית: Trakya Denizi) הוא ים שולי בים האגאי והחלק הצפוני ביותר בו. האזורים המקיפים ים זה הם מקדוניה ותראקיה ביוון וצפון מערב טורקיה. ממערב למזרח הוא משתרע מחצי האי כלקידיקי ועד חצי האי גליפולי.

הנהרות אסטרימון, נסטוס ומריצה זורמים לים התראקי.

הנמלים העיקריים בים נמצאים בערים היווניות אלכסנדרופולי, קוואלה ותאסוס. יש אתר נופש על שפת הים, שנקרא לוטרה אלפטרון, ליד קוואלה.

== קישורים חיצוניים ==

מפת הים האגאי. הים התראקי נראה בחלקו העליון

קטגוריה:טורקיה: ימים
קטגוריה:תראקיה
קטגוריה:יוון: ימים
קטגוריה:הים האגאי
חאפז (אסלאם)

החאפז מוחמד אורנגזב קורא את הקוראן
חאפז (בערבית: حافظ, תעתיק: חאפט') הוא מונח המשמש מוסלמים לתאר את מי ששינן לחלוטין את הקוראן. חאפזה (حافظة) היא המקבילה הנשית.

== אנשים בולטים ==
אנשים רבים לאורך ההיסטוריה שיננו את כל כל קוראן וזכרו אותו בעל פה, אנשים אלו מכונים בלשון רבים חֻפאז (حُفَّاظ). ביניהם ניתן למצוא את אלו שלהלן:
* הנביא מוחמד
* עלי בן אבי טאלב
* האימאם מוחמד אבן אדריס א-שאפעי
* אבן ח'לדון
* חאפז
* ג'לאל א-דין א-סויוטי
* השייח' יוסוף אל-קרדאווי
* סייד קוטב
* טה חוסיין
* אורנגזב
* ריצ'רד פרנסיס ברטון

==קישורים חיצוניים==

== הערות שוליים ==

קטגוריה:אסלאם
הים האיקרי

הים האיקרי (ביוונית: Ικάριο Πέλαγος) הוא ים שולי בים התיכון השוכן בין האיים הקיקלאדיים לאסיה הקטנה. גבולות הים לא מוגדרים במדויק אך לרוב הוא מתואר כחלק מן הים האגאי מדרום לכיוס, ממזרח לקיקלאדות המזרחיות וממערב לאסיה הקטנה. הוא מכיל האיים של סאמוס, קוס, פטמוס, לרוס ואיקריה.<ref></ref>

הים האיקרי הוא הים במיתולוגיה היוונית אליו איקרוס נפל את נפילתו הקטלנית מהשמים במהלך טיסתו מכרתים עם אביו דדלוס. שמו של הים מגיע משם האי איקריה המגיע מאיקרוס.

== קישורים חיצוניים ==

== הערות שוליים ==

קטגוריה:יוון: ימים
קטגוריה:הים האגאי
היינריך פוגלר

היינריך פוגלר (בגרמנית: Heinrich Vogeler; 12 בדצמבר 1872 – 14 ביוני 1942) היה צייר, מעצב ואדריכל גרמני, המזוהה עם בית הספר לציור בדיסלדורף.

== ביוגרפיה ==
הוא נולד בברמן, ולמד בדיסלדורף בין השנים 1890–1895. לימודיו האמנותיים בתקופה זו כללו ביקורים בבלגיה ובאיטליה.

פוגלר היה חבר מרכזי במושבת האמנים המקורית בורפסוידה (Worpswede), אליה הצטרף בשנת 1894. בשנת 1895 קנה פוגלר שם קוטג' ושתל סביבו עצי ליבנה, שהעניקו לביתו את שמו החדש: ברקנהוף. בשנת 1901 הוא התחתן עם מרתה שרודר.

הוא יצר איורי ספרים בסגנון אר-נובו, וביצע ציורים דקורטיביים לבית העירייה של ברמן זמן קצר לפני שנסע לציילון בשנת 1906. במהלך ביקור בלודז' הוא הכיר את עבודותיו של מקסים גורקי, מה שהביא לפיתוח הזדהות עמוקה שלו עם מעמד הפועלים. תחושה זו הגיעה לשיאים נוספים כאשר ראה את החיים בשכונות העוני של גלאזגו ומנצ'סטר במהלך ביקור שם. בשנת 1908 הוא ואחיו פרנץ הקימו את מפעל שייצר חפצים ביתיים. ציוריו שיקפו יותר ויותר את אהדתו למעמד הפועלים.

== מלחמת העולם הראשונה ==
הוא התנדב לשירות צבאי במלחמת העולם הראשונה בשנת 1914, ונשלח לחזית המזרחית בשנת 1915. שם פוגלר התוודע לאידאולוגיה של הבולשביקים בחזית וכן דרך מסעותיו בפולין, רומניה, ורוסיה. לאחר שהגיש פנייה בכתב לקיסר גרמניה, הוא נשלח לזמן קצר לבית חולים לחולי נפש בברמן לפני ששוחרר משירות צבאי.

== הרייך השלישי, 1934 ==
לאחר המלחמה הוא הפך לפציפיסט. במהלך המהפכה הגרמנית בין השנים 1918–1919 הצטרף למועצת הפועלים והחיילים של הרפובליקה הסובייטית של ברמן יחד עם חברו קורט שטורמר. הוא הצטרף למפלגה הקומוניסטית של גרמניה (KPD), אך כשהיא התפצלה הוא הצטרף למפלגת העובדים הקומוניסטית של גרמניה (KAPD).

לאחר תום המהפכה הוא נעצר למשך זמן מה. באותה תקופה הוא ואשתו מרתה התגרשו. מאותה נקודה ואילך הוא רצה לעבוד אידאולוגית, והרומנטיקה של עבודתו הקודמת פינתה את מקומה לתוכן פרולטרי.

בשנת 1931 היגרו לרוסיה פוגלר ואשתו השנייה סוניה מרצ'לבסקה, בתו של יוליאן מרצ'לבסקי. לאחר פלישת גרמניה לברית המועצות הוא גורש יחד עם אזרחים גרמנים אחרים בשנת 1941 לקזחסטן על ידי השלטונות הסובייטים, ומת שם בשנת 1942.

מנהיג ה-KPD, וילהלם פייק, רצה כנראה למנוע את גירושו, אך פוגלר עצמו סירב ליחס מועדף. מכיוון שאשתו סופיה ובנו יאן היו אזרחים פולנים, הם גויסו במקום להיות מגורשים עמו. עד מהרה הפך יאן לחבר מייסד בוועד הלאומי לגרמניה החופשית ולאחר קריירה אקדמית ארוכה לאחר המלחמה במוסקבה נפטר בוורפסווידה בשנת 2005.

סוניה היגרה לפולין ומתה בוורשה בשנת 1983.

בינתיים ביתו של הצייר ברקנהוף הפך לבית ילדים. הבית שוחזר ונפתח מחדש כמוזיאון היינריך פוגלר בשנת 2004.

== גלריה ==
<gallery mode=packed heights="170px" >
קובץ:Heinrich Vogeler ~ Hamburger Werftarbeiter - 1928.jpg|עובדי המספנה
קובץ:Heinrich Vogeler-Das Dritte Reich-1934.jpg|הרייך השלישי
קובץ:Heinrich Vogeler Sommerabend.jpg| קיץ
קובץ:Heinrich Vogeler Der Barkenhoff 1904.jpg|בית הצייר ברקהוף
קובץ:Heinrich Vogeler Verkündigung 1901.jpg|חלום
קובץ:Heinrich Vogeler Die Erwartung (Träume II) 1912.jpg|חלום
</gallery>

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים גרמנים
קטגוריה:קומוניסטים גרמנים
קטגוריה:גרמנים שנולדו ב-1872
קטגוריה:גרמנים שנפטרו ב-1942
S band

S-Band (תרגום מאנגלית: פס S) היא הגדרה של המכון למהנדסי חשמל ואלקטרוניקה (IEEE) עבור חלק תחום תדרי המיקרוגל בספקטרום האלקטרומגנטי המכסה את התדרים 2–4 ג'יגה הרץ (GHz). לפי הגדרה זו, הרצועה למעשה חוצה את הגבול המקובל בין הרצועות UHF ו-SHF ב-3.0 GHz. 

רצועת S משמשת מכ"ם פיקוח על שדה תעופה לבקרת תעבורה אווירית, מכ"ם מזג אוויר, מכ"ם של ספינות וכן כמה לווייני תקשורת, במיוחד כאלה המשמשים את נאס"א לתקשורת עם תחנת החלל הבינלאומית. הפס הקצר, בן ה-10 ס"מ של מכ"ם נע בערך בין 1.55 ל־5.2 GHz. 

ההגדרה S-Band מכילה גם את 2.4–2.483 GHz שהם תדרים ללא רישוי, בשימוש נרחב, למשל:

* מכשירי מיקרוגל
* אוזניות אלחוטיות (Bluetooth)
* רשת אלחוטית (WiFi)
* פתיחת דלתות מוסך מנעולים לרכב ללא מפתח
* צגים לתינוקות (Baby Monitors)
* מכונות רפואת דיאתרמיה
* תנורי מיקרוגל (בדרך כלל ב-2.495 GHz)
* רשת הניווט הלווינית האזורית של הודו (IRNSS) - משדרת ב-2.483778 עד 2.500278 GHz.<ref>https://www.isro.gov.in/sites/default/files/irnss_sps_icd_version1.1-2017.pdf</ref>

== קישורים חיצוניים ==
* [https://web.archive.org/web/20100119014725/http://www.terrestar.com/ TerreStar Networks] (Nasdaq: TSTR)
* [https://www.webcitation.org/69S9NdxEH?url=http://www.zarya.info/Frequencies/FrequenciesSband.php zarya.info - S-band satellite telemetry and housekeeping frequencies]
* [https://web.archive.org/web/20050301210244/http://www.tsgc.utexas.edu/archive/characterizations/pioneer10.html utexas.edu - Pioneer 10 & 11 Abstract (archive.org)]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תדרי רדיו
קטגוריה:גלי מיקרו
קטגוריה:IEEE
מצר רודוס

מצר רודוס (ביוונית: Στενό της Ρόδου) הוא המצר המזרחי ביותר בים האגאי. המיצר המחבר את הים האגאי לים התיכון ומבדיל בין טורקיה ויוון.<ref></ref>

בצידו הצפוני של המצר נמצא האי היווני סימי וחצי האי בוזבורון שבאסיה הקטנה, ודרומית לו האי היווני רודוס שעל שמו נקרא המצר. מבחינה אדמיניסטרטיבית, איי יוון שייכים לאזור דרום הים האגאי. עומקו המרבי של המצר הוא 350 מטר.

== הערות שוליים ==

קטגוריה:האיים הדודקאנסיים
קטגוריה:מצרי ים בים התיכון
קטגוריה:יוון: מצרי ים
קטגוריה:טורקיה: מצרי ים
קטגוריה:רודוס
הסוציאליסטים הדמוקרטיים של אמריקה

הסוציאליסטים הדמוקרטיים של אמריקה (DSA) (באנגלית: Democratic Socialists of America) הוא ארגון פוליטי סוציאליסטי דמוקרטי הפעיל בזירות מגוונות מכוון לתחום העבודה בארצות הברית.<ref></ref> 

האידאולוגיות של חברי התנועה נעות בין סוציאל-דמוקרטיה לסוציאליזם דמוקרטי. התנועה הוקמה בשנת 1982. שורשיה ההיסטוריים במפלגה הסוציאליסטית של אמריקה, שמנהיגיה היו יוג'ין דבס, נורמן תומאס ומיכאל הרינגטון. הרינגטון הקים את התנועה לאחר שינויים במפלגה הסוציאליסטית של אמריקה ואיחוד עם תנועות סוציאליסטיות אחרות.<ref></ref>

המטרה המוצהרת של ה-DSA היא להשתתף ב"מאבקים למען רפורמות שיחלישו היום את כוחם של תאגידים ויגדילו את כוחם של אנשים העובדים", ובעתיד להוביל לבעלות חברתית על הייצור במפעלים ציבוריים באמצעות חברות ממשלתיות, קואופרטיב עובדים או תכנון מבוזר.<ref></ref><ref></ref>

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: פוליטיקה
אכלואוס

ימין
אכלואוס (נקרא גם אכלוס; ) הוא נהר במערב יוון הנשפך לים היוני. אורכו הוא 220 קילומטרים.<ref>[http://www.statistics.gr/documents/20181/1515741/GreeceInFigures_2018Q1_EN.pdf/e90e9c60-ed92-40a7-a1e0-9a58d542d596 Greece in Figures January - March 2018], p. 12</ref> הוא היווה את הגבול בין אקארנאניה לאטוליה בעת העתיקה. הנהר זורם בדרך כלל דרומה.

על הנהר יש חמישה סכרים. ממעלה הזרם למורד הזרם נמצא סכר מסוכורה, שהושלם בשנת 2001. מתחתיו נמצא סכר סיקיה, שנבנה בחלקו. בהמשך נמצא הקרמסטה (1965), קסטרקי (1969) וסטרטוס (1989).

הרודוטוס, שהבחין בכוחו המשתנה של קו החוף של נהר האכלוס, אף השווה אותו לנילוס.

== היסטוריה ==
בימי קדם, הנהר היה הנהר הגדול והמפורסם ביותר ביוון. הוא היווה את הגבול בין אקרנניה לאטוליה. הנהר לרוב נקרא בשטחה של אקרנניה, אך לפעמים הוא מוקצה לאטוליה. מימיו הם בצבע צהוב לבן או שמנת, שממנו נגזר שם מאוחר יותר אספרופוטמו או הנהר הלבן.<ref>Dionysius Periegetes, Description of the World, 432.</ref>

בשנת 1359 התרחש קרב אכלואוס בין כוחות אלבנים בפיקודו של פיטר לושה לבין אפירוס ליד נהר אכלואוס.<ref name="mb"></ref>

== במיתולוגיה היוונית ==

אל הנהר שנקרא על שם נהר זה היה, לפי הסיודוס, הוא היה בנם של הטיטאנים אוקיינוס ותטיס. נאמר גם שבין ילדיו נמנות הסירנות וכן נימפות אחדות. אכלואוס יכול היה לשנות את צורתו, וכשהיה בדמות שור הוא נאבק בהרקלס על הזכות להינשא לדיאנירה, אך הפסיד.

==קישורים חיצוניים==

* 

== הערות שוליים ==

קטגוריה:יוון: נהרות ונחלים
שורת המיליארדרים

שורת המיליארדרים (באנגלית: Billionaires' Row) היא מערך גורדי שחקים יוקרתיים במיוחד למגורים, שנבנו או נמצאים בתכנון, וממוקמים לאורך הקצה הדרומי של סנטרל פארק במנהטן, ניו יורק. כמה מבניינים אלה הם בקטגוריית "Supertall" , כלומר גובה של מעל 1,000 רגל (304.8 מטר) והם בין הבניינים הגבוהים בעולם. מכיוון שרוב המגדלים בנויים או מוצעים ברחוב 57, המונח שימש גם כשם חלופי לרחוב עצמו.

מגדל סטיינווי (111 מערב, רחוב 57), שלו יחס דקיקות של 24:1, הוא מגדל העיפרון הדק בעולם.

גורד השחקים העיקום הגדול נמצא בשלבי תכנון.

== בניינים ==
{| class="wikitable sortable"
! class="unsortable" |כתובת רחוב
! שם הבניין
! הבנייה החלה
! תאריך סיום
! data-sort-type="number" | גובה אדריכלי
! class="unsortable" | תמונה
|-
| 157 מערב, רחוב 57
| One57
| אפריל 2009
| 2014
| 306 מטרים
|לא ממוסגר
|-
| שדרת פארק 432
| שדרת פארק 432
| ספטמבר 2011
| דצמבר 2015
| 426 מטרים
|לא ממוסגר
|-
| 252 מזרח, רחוב 57
| 252 east 57th street
| 2013
| 2016
| 217 מטרים
|לא ממוסגר
|-
| מגדל סטיינווי
| 111 west 57th street
| 2014/15
| 2022
| 438 מטרים
|לא ממוסגר
|-
| 225 מערב, רחוב 57
| מגדל סנטרל פארק
| 2014
| צפוי 2021
| 470 מטרים
|לא ממוסגר
|-
| 220 סנטרל פארק דרום
| 220 סנטרל פארק דרום
| 2015
| 2019
| 290 מטרים
|לא ממוסגר
|-
| 53 מערב,
רחוב 53
| 53W53
| 2014
| 2019
| 320 מטרים
|לא ממוסגר
|-
| שדרת פארק 520
| שדרת פארק 520
| 2015
| 2018
| 238 מטרים
|לא ממוסגר
|}

==הערות שוליים==

קטגוריה:מנהטן: שכונות
לימונן

לימונן (Limonene) הוא תרכובת אָלִיפַטית כיראלית המהווה את המרכיב העיקרי בשמן קליפות ההדרים<ref name=":0"></ref>. החומר הוא נוזל שקוף בטמפרטורת החדר, איזומר R (איזומר D) הוא הנפוץ יותר בטבע בעל ארומת תפוז ומשמש כחומר גלם לחומרי טעם בתעשיית המזון וכממס לצורכי ניקוי<ref name=":0" />: הסרת דבקים וניקוי שמן מחלקי מכונה. איזומר S (איזומר L) נמצא בשמן מנטה והארומה שלו דמוית טרפנטין. לימונן הוא המרכיב הנדיף הלא טרפני העיקרי בשרף האורניים.

==קישורים חיצוניים==

* 
* 

== הערות שוליים ==

קטגוריה:תרכובות אורגניות
קטגוריה:ממסים
מקס פולקהרט

מקס פולקהרט (בגרמנית: Max Volkhart; 17 באוקטובר 1848 – 29 במרץ 1924) היה צייר גרמני מבית הספר לציור בדיסלדורף.<ref></ref>

== ביוגרפיה ועבודה ==
מקס פולקהרט היה בנו של הצייר וילהלם פולקהרט. כמו אביו, הוא קיבל הכשרה אמנותית באקדמיה המלכותית לאמנות פרוסית בדיסלדורף. הוא למד בעיקר אצל היינריך לונשטיין, אנדראס מילר ויוליוס רוטינג, הוא גם למד באופן פרטי אצל אדוארד פון גבהרט. תמונותיו הידועות הראשונות נוצרו בהשפעתו. מאוחר יותר הוא נסע לבלגיה והולנד לפרקי זמן ארוכים, שם צייר תמונות ובחלקו מהזמן עשה ציורים מהטבע. ברוטרדם בשנת 1881 הוא ביצע פנורמה גדולה המתארת את ניצחונו של נסיך אורנג' על הספרדים בקרב היבשתי והים בניואופורט.

במרץ 1883 הצטרף פולקהרט למועדון החתירה של דיסלדורף, שנוסד בשנת 1880. מאז 1883 היה לאגודה זו בית סירות קבוע בנמל. בניגוד לציירים אחרים במועדון, פולקהרט, כמו ארנסט רובר ופרדריק פוזין, היה שותף חלקי באירועי חתירה.

כמו אביו, פולקהרט היה גם חבר בעמותת האמנים מלכסטן. שם הוא השתתף ציורים שונים: ב"פסטיבל הגן בחגיגת קורנליוס "ב־24 ביוני 1879, ב"פסטיבל המסכות" בפברואר 1888", "חלום ליל החורף "ובפסטיבל יום השנה" ביולי 1898

ציוריו ותחריטים רבים שלו מראים לעיתים קרובות סצנות פשוטות מהמאות ה -18 עד ה -20, תוך התחשבות באופי התקופה בה מוצג תוכן התמונה. עבודתו מאופיינת במשיחות מכחול מדויקות ובטיפול זהיר בחומר על בסיס הסגנון ההולנדי הישן.

== גלריה ==
<gallery mode="packed" heights="170px">
File:Good News.jpg|חדשות טובות

File:Max Volkhart - The love message.jpg|מסר האהבה

File:Max Volkhart Beim Notar.jpg|אצל הנוטריון

File:Max Volkhart - Two friends.jpg|שתי חברות
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1848
קטגוריה:גרמנים שנפטרו ב-1924
ארכתוס

ארכתוס (ביוונית: Άραχθος) הוא נהר במזרח אפירוס, יוון. הוא מתחיל בהרי פינדוס, דרומית-מזרחית לעיירה מצובו שליד יואנינה. אורכו של הנהר הוא 110 קילומטרים<ref>[http://www.statistics.gr/documents/20181/1515741/GreeceInFigures_2018Q1_EN.pdf/e90e9c60-ed92-40a7-a1e0-9a58d542d596 Greece in Figures January - March 2018], p. 12</ref> שטחו של אגן הניקוז של הנהר הוא 2,209 קילומטרים רבועים. הוא זורם לכיוון דרום-מערב.

הנהר זורם דרך מישור קטן ובאזור עם עשב וביצות והוא מוקף בחוות. הוא נשפך לבסוף למפרץ אמברקיה בקומנו, דרומית לארטה.

== קישורים חיצוניים ==

== הערות שוליים ==

קטגוריה:יוון: נהרות ונחלים
מפלגת המרכז (נורווגיה)

מפלגת המרכז (בנורווגית: Senterpartiet, Sp) היא מפלגת מרכז אגררית בנורווגיה. המפלגה הוקמה ב-1920 בתור מפלגה נורדית אגררית וקראו לה בתרגום חופשי המפלגה הנורדית אגררית של החוואים (בנורווגית: Bondepartiet, Bp). אידאולוגיית המפלגה לא הייתה מבוססת על אף אידאולוגיה חשובה במאה ה-19 או במאה ה-20. הייתה לה מטרה להחל ביזור כלכלי וקבלת החלטות פוליטיות משותפות.

מאז הקמתה ועד שנות ה-2000, מפלגת המרכז הצטרפה רק למפלגות שלא יושבות תחת מפלגת העבודה הנורווגית, אף על פי שתמכה באידאולוגיית העבודה ב-1930, אך דבר זה השתנה ב-2005 לאחר שהמפלגה הצטרפה לקואליציה האדומה-ירוקה שהייתה בשליטת מפלגת העבודה.

מפלגת המרכז מראה עמדה ברורה נגד חברות נורווגית באיחוד האירופי, והראתה זאת בקמפיין שלה ב-1972 וב-1994.

== קישורים חיצוניים ==

* 

קטגוריה:נורווגיה: מפלגות
קטגוריה:מפלגות שהוקמו ב-1920
בת 28

בת 28 הוא סינגל של הזמר הישראלי אליעד נחום, אשר יצא לאור ב-31 בינואר 2021, יום הולדתו ה-31 של נחום. השיר נכתב והולחן על ידי משה בן אברהם, אופק יקותיאל וסתיו שמש והופק על ידי נחום עצמו יחד עם אופק יקותיאל ומשה בן אברהם.

== רקע וכתיבה ==
השיר הוא שירו השלישי בקריירה של נחום שלא נכתב או הולחן על ידו, לאחר "פרפרים" מתוך האלבום סימן שנכתב והולחן על ידי רועי מכלוף ו"איפה את", שנכתב והולחן על ידי מורן דוד ואבישי רם. בראיון למאקו, אמר נחום כי "מעטים השירים שאני לא כותב ומלחין, וכשהגיע אליי למייל השיר הזה ידעתי מיד שאני חייב להקליט אותו. אופק, משה וסתיו דייקו וכתבו את הלב של כל אישה בשנות ה-20 המאוחרות שלה, ותיארו במדויק את המאבקים שלה להגשמת החלומות, מציאת אהבה וזוגיות", והוסיף כי "הפעם אני אחראי על העיבוד וההפקה יחד עם אופק ומשה. לעומת שירים אחרים שלי - הפעם הלכנו על סאונד חשוף ומינימלי, הכל כדי להבליט את הסיפור ולהוציא אותו כמה שיותר החוצה".

== וידאו קליפ ==
הווידאו קליפ של השיר הוקרן בבכורה בערוצו של נחום ביוטיוב בסמוך לצאת הסינגל ובוים על ידי סאשה פרילוצקי.

== הצלחה ==
השיר הגיע היישר אל המקום הראשון במצעד השבועי של מדיה פורסט וצבר באותו השבוע כ-162 השמעות בתחנות הרדיו בישראל.

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אליעד נחום
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קלווין דייוויס

קלווין גלן דייוויס (באנגלית: Kelvin Glen Davis; נולד ב-2 במרץ 1967) הוא פוליטיקאי ניו זילנדי וחבר בבית הנבחרים הניו זילנדי, שמכהן כסגן מנהיג מפלגת הלייבור של ניו זילנד מאז 1 באוגוסט 2017.

מורה לשעבר, דייוויס כיהן בתור חבר פרלמנט מ-2008 עד 2011 ואז שוב ב-2014, הוא ניצח את מחוז הבחירה של נורת'לנד בבחירות הניו זילנדיות של 2014.

דייוויס נבחר כסגן הנשיא של מנהיג מפלגת הלייבור חודשיים לאחר בחירות 2017, מה שהפך אותו לסגן הנשיא הראשון ממוצא מאורי מטעם מפלגת הלייבור של ניו זילנד.

כרגע, הוא במקום השלישי של ממשלת העבודה השישית. דייוויס מכהן בתור השר לענייני אכיפת חוק ובתי סוהר והשר ליחסי המאורים של ניו זילנד מאז 2017.

==קישורים חיצוניים==

* 

קטגוריה:פוליטיקאים ניו זילנדים
קטגוריה:שרי ממשלת ניו זילנד
קטגוריה:ילידי 1967
פאל הארי

פאל הארי (במקור פאל הירשל, בהונגרית: Hári Pál; פשט, 29 באוגוסט 1869<ref></ref> – בודפשט, 10 במאי 1933)<ref>[https://www.familysearch.org/ark:/61903/3:1:S3HY-6SNH-N3?i=798&wc=M6WK-D36%3A101521101%2C102116401&cc=1542666 Gyászjelentése]</ref> היה רופא יהודי-הונגרי, ביוכימאי, פרופסור באוניברסיטה. הוא היה אחיינו של אגושט קאהן, רופא עיניים, פרופסור.

==קורות חיים==
פאל הארי נולד במשפחה יהודית כבנם של הנריק הארי (הירשל) (1832–1915)<ref></ref> סוחר דגן, ושל רוזליה מילר.<ref>[https://www.familysearch.org/ark:/61903/3:1:S3HY-DTHV-BQ?i=173&wc=92QT-C6N%3A40678301%2C51865101%2C1077262704&cc=1452460 Halálesete bejegyezve a Bp. VI. ker. állami halotti akv. 1032/1933. folyószám alatt.]</ref> הוא סיים את לימודי הרפואה באוניברסיטאות בבודפשט ובווינה בשנת 1894. מאותה השנה עבד במכון לכימיה רפואית. בשנת 1906 הפך למרצה לאבחון בכימיה רפואית. בשנת 1915, כמרצה בכיר, מונה לראש המחלקה לכימיה רפואית ולפתולוגיה בבודפשט. משנת 1919 היה פרופסור. הוא פיתח את המתודולוגיה של הקלורימטריה. ערך מחקר משמעותי בנושא המטבוליזם, ניתוח ספקטרופוטומטרי של המוגלובין ונגזרותיו. פאל הארי הוא אחד ממייסדי המחקר הביוכימי בהונגריה. גיסו היה רופא הילדים ארנה דויטש שניספה בשואה.

קברו נמצא בבית הקברות היהודי ברחוב קוזמה (5B-11-25).

== עבודותיו ==
* ספיגת ברזל בקיבה ובתריסריון (בודפשט, 1899)
* חקירות בפיזיולוגיה של ויסות החום (אגר, 1908)
* נתונים על חילוף החומרים של יונקים בשנת חורף (בודפשט, 1909)
* השפעת עירוי הדם על זרימת החומרים והאנרגיה (Eger, 1910)
* ספר לימוד של חיים ופתולוגיה (בודפשט, 1913)

== לקריאה נוספת ==
* לקסיקון ביוגרפי הונגרי 1978–1991
* [http://mek.oszk.hu/04000/04093/html/szocikk/11954.htm לקסיקון יהודי הונגרי]
* [https://www.tankonyvtar.hu/hu/tartalom/tkt/magyar-orvoseletrajzi/ch03s12.html לקסיקון ביוגרפיה רפואית הונגרית]
* זולטאן אסודי: פאל הארי (שבועון רפואי, 1959)
* י. סקאץ'.: לזכרו של פאל הארי (שבועון רפואי, 1983)
* אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001.
* פאל גויאש: חייהם ויצירותיהם של סופרים הונגרים
* הלקסיקון של העידן האחרון של הונגריה. בודפשט, 1930
* הלקסיקון החדש של רוואי 2002 
* לקסיקון ביוגרפי הונגרי חדש 

== קישורים חיצוניים ==

== הערות שוליים ==

קטגוריה:רופאים יהודים הונגרים
קטגוריה:ביוכימאים יהודים הונגרים
קטגוריה:מדענים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1869
קטגוריה:הונגרים שנפטרו ב-1933
מחלף גבעת כ"ח

מחלף גבעת כ"ח הוא מחלף המיועד לחבר בין כביש 6 לכבישי 444 ו-465, במשולב עם צומת גבעת כח המחברת כיום בין הכבישים 444 ו-465, בסמוך לגבעת כ"ח ולבית אריה-עופרים. 

בשנת 2004 אישרה הוועדה לתשתיות לאומיות את הארכתו של הכביש 461 לכיוון מזרח, עד למחלף גבעת כ"ח העתידי שם הוא יתחבר לכביש 6. במסגרת הפרויקט מתוכננת גם בניית מחלף הטייסים במקומו של צומת הטייסים.

במהלך שנת 2021 חברת כביש חוצה ישראל צפויה לפרסם מכרז לביצוע המחלף, ועלותו נאמדת בכ-700 מיליון ש"ח.

== הערות שוליים ==

גבעת כ"ח
גבעת כ"ח
גבעת כ"ח
אדולף פרידריך פולמר

אדולף פרידריך פולמר (בגרמנית: Adolph Friedrich Vollmer; 17 בדצמבר 1806 – 12 בפברואר 1875) היה צייר נוף וגרפיקאי גרמני. הוא ובן זמנו, הצייר כריסטיאן מורגנשטרן, היו חלוצים בהמבורג של הריאליזם המוקדם בציור.

== ביוגרפיה ==
בן של מנהל חשבונות בהמבורג, פולמר גדל בסביבה צנועה. הוא היה נחוש להיות צייר בניגוד לרצונו של אביו, הוא הפך לחניך של האחים זור שבבעלותם היה בית מלאכה גרפי המייצר הדפסי פנורמה. כמו מורגנשטרן לפניו, פולמר טייל ברחבי גרמניה עם אחד האחים, קורנליוס זור, במשך שנה וחצי. בשנת 1826 הציג אותו סוחר האמנות בהמבורג ארנסט הארזן בפני קרל פרידריך פון רומוהר, אריסטוקרט עשיר, שהיה פטרון לאמנים צעירים רבים בהמבורג ביניהם מורגנשטרן ואוטו ספקטר. כנראה בעצתו של רומוהר פולמר השלים את לימודיו אצל כריסטופר וילהלם אקרסברג באקדמיה הדנית המלכותית לאמנויות יפות בקופנהגן. לאחר מכן עבר למינכן משם ערך מסעות לאגם קונסטנץ, האלפים האוסטרים והשווייצרים, ונציה, והולנד.

בשנת 1839 חזר פולמר להמבורג והתיישב שם. הוא איבד את ראייתו בשנת 1866 ומת בהמבורג.

אחד מבניו, יוהנס פולמר, היה אדריכל בולט של כנסיות פרוטסטנטיות. נכדו הנס פולמר היה היסטוריון אמנות אשר ערך במשך שנים רבות את "טימה-בקר קונסטלר לקסיקון".

== יצירה ==
נופיו של פולמר ונופי נמל המבורג אינם מושפעים מהרומנטיקה. הם מצוירים במסורתם של גדולי ציירי הנוף ההולנדים במאה ה-17. בציוריו הטובים ביותר, למרות הפורמט הקטן בדרך כלל, הוא מצליח ליצור קומפוזיציות מאוזנות בקפידה לתת תחושת עומק ומרחב. האיורים בשרטוטים ובתחריטים שלו הם לעיתים קרובות זעירים, בגודל מילימטרים. עם זאת, באמצעות קווים דקים מאוד הוא מסוגל להציג תיאורים של אנשים בעבודה ובפנאי.

יצירותיו של אדולף פרידריך פולמר ניתן למצוא, בין השאר, באוספים בהמבורג, במוזיאון ארמיטאז' בסנט פטרסבורג, במוזיאון סטטנס לאמנות בקופנהגן ובמוזיאון הבריטי. מוזיאון פילדלפיה לאמנות מחזיק סט שלם של תחריטים ידועים שלו.

== גלריה ==
<gallery mode="packed" heights="170px">
קובץ:AF Vollmer Hamburger Hafen 1840.jpg|נמל המבורג
קובץ:AF Vollmer - Holsteinische Landschaft.jpg|נוף בהולשטיין
קובץ:AF Vollmer, Die Elbe bei Blankenese (Frische Brise auf der Elbe) um 1830.c.III.jpeg|על נהר האלבה
קובץ:AF Vollmer Segelschiffe im Hafen (1839).jpg|נמל המבורג
קובץ:Adolph Friedrich Vollmer - Ships Sailing and Beating up against the Wind in the Sound - KMS213 - Statens Museum for Kunst.jpg|שייט
קובץ:AF Vollmer - Fischer auf dem Chiemsee.jpg|דייגים
קובץ:Adolph Friedrich Vollmer - Die Kleine Alster.jpg|אלסטר
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1806
קטגוריה:גרמנים שנפטרו ב-1875
אריה הברונזה

אריה הברונזה (בהולנדית: Bronzen Leeuw) הוא עיטור מלכותי הולנדי גבוה, מיועד לחיילים שהפגינו אומץ לב ומנהיגות קיצוניים בקרב, לטובת הולנד. העיטור הוענק לאזרחים הולנדים או זרים. ניתן לראשונה ב-1944 וניתן מאז 1,210 פעמים. הצעות לעיטור נבדקות על ידי המועצה ההולנדית לאותות גבורה, חלק ממשרד ההגנה. העיטור מוענק בצו מלכותי.

ייתכן שלוחם יקבל יותר מפרס אחד של אריה הברונזה, ובמקרה זה נוסף מספר '2' בזהב על סרט אריה הברונזה.

אריה הברונזה הוא העיטור השני שבא אחרי העיטור מסדר בית אורנג', והעיטור השלישי הוא מסדר ויליאם הצבאי.

== עיצוב ==
אריה הברונזה הוא צלב בארד, שעליו מגן עגול. בחזית ישנו תבליט של אריה הולנדי מוכתר. הצלב מחובר לסרט ברוחב 37 מילימטר המחולק לתשעה פסים אנכיים שווים, כתומים וכחול נסאו הרצועות משני הקצוות בצבע כחול נסאו.

== הוענק לאחרונה ==
ב-31 במאי 2006 העניקה ביאטריקס מלכת הולנד, למייג'ור ג'נרל סטניסלב סוסבובסקי המנוח, מפקד חטיבת הצנחנים העצמאית הראשונה (הפולנית), אריה הברונזה על שירותיו במבצע מרקט גארדן בשנת 1944.

ב-7 באוקטובר 2009, הוענקה המדליה לשני חיילים הולנדים "קומנדו" ביורן פטרס (הוענק לאחר מותו) וקפטן גיז 'טוינמן על מעשיהם באפגניסטן.

== קישורים חיצוניים ==

* [http://lintjes.nl/onderscheidingen/andere-onderscheidingen/dapperheidsonderscheidingen אריה ברונזה - אתר רשמי] 
* [https://www.defensie.nl/onderwerpen/onderscheidingen/inhoud/bronzen-leeuw אריה ברונזה], באתר משרד ההגנה ההולנדי
* [http://www.veteranen-online.nl/brons/verbrons.htm Vereniging DMD אתר ארגון הוותיקים עם אריה הברונזה] 

קטגוריה:עיטורים לאומיים
סולטנות מוסקט

סולטנות מוסקט (בערבית: سلطنة مسقط) הייתה אימפריה במהלך המאה ה-18, שהתאחדה בשנת 1820 עם עומאן את מוסקט ועומאן.<ref></ref>

== כיבוש מוסקט על ידי נאדר שאה ==
בשנת 1743 כבש נאדר שאה את מסקט. כאשר נרצח נאדר שאה בשנת 1747 התפרקה האימפריה שלו, וכך חזרה סולטנות מוסקט לעצמאות משושלת אפשריד.

== הערות שוליים ==

קטגוריה:עומאן: היסטוריה
פקטאנה

פקטאנה (במאורית: Whakatāne) היא עיירה באזור המזרח באי הצפוני של ניו זילנד, כ-90 ק"מ ממזרח לטאורנגה וכ-89 ק"מ צפונית-מזרחית לרוטורואה, בפתחו של נהר פקטאנה. מחוז פקטאנה הוא הסמכות הטריטוריאלית המקיפה, המשתרעת על שטח מדרום וממערב לעיירה, למעט מובלעת קוואראו.

בפקטאנה יש אוכלוסייה עירונית של 16,700, מה שהופך אותה לאזור העירוני ה-33 בגודלו בניו זילנד, ולאזור העירוני השלישי בגודלו של ביי אוף פלנטי (מאחורי טאורנגה ורוטורואה). 21,500 איש נוספים חיים בשאר מחוז פקטאנה. בסביבות 40% מאוכלוסיית המחוז מוצאם מאורי. למחוז גודל שטח של 4,442.07 קילומטרים רבועים (1,715.09 מילים רבועים). מחוז פקטאנה הוקם בשנת 1976.

פקטאנה מהווה חלק מהבוחרים הפרלמנטריים של החוף המזרחי, והם מיוצגים על ידי אן טולי מהמפלגה הלאומית הניו זילנדית. העיירה היא המרכז העירוני הראשי של אזור המפרץ המזרחי של ביי אוף פלנטי, פקטאנה הוא מקום מושב המועצה האזורית ביי אוף פלנטי, שנבחר כפשרה בין שתי הערים הגדולות באזור, טאורנגה ורוטורואה.

== אקלים ==
הטמפרטורה הממוצעת היא 12 מעלות צלזיוס. החודש הכי חם הוא ינואר (18 מעלות צלזיוס), והחודש הקר ביותר הוא יולי (6 מעלות צלזיוס). כמות המשקעים הממוצעת היא 1,725 מילימטרים בשנה. חודש אוגוסט הוא החודש שיש בו הכי הרבה גשם (200 מ"מ גשם), וחודש פברואר הוא החודש שיש בו הכי פחות גשם (86 מ"מ גשם).

== קישורים חיצוניים ==

* 

== הערות שוליים ==

קטגוריה:ניו זילנד: יישובים
הדגל הצהוב

הדגל הצהוב (בגרמנית: Die gelbe Flagge) הוא סרט דרמה גרמני משנת 1937, בבימויו של גרהרד למפרכט ובכיכובם של האנס אלברס, אולגה צ'כובה ודורותיאה וויק.<ref>Rentschler p.281</ref>

תפאורות הסרט עוצבו על ידי הבמאי האמנותי לודוויג רייבר. הצילומים התקיימו ביוגוסלביה.

== תקציר העלילה ==
הרפתקן העונה לשם פיטר דירקסן, נוסע לדרום אמריקה כדי להדריך משלחת לג'ונגל. עם זאת, כאשר הספינה נמצאת בהסגר הוא מאמין שהוא חלה בקדחת חמורה. הוא לא מלווה את הטיול, שנתפס בבעיות גדולות. מאוחר יותר הוא מסוגל להציל את הניצולים, כולל העיתונאית האמריקאית הלן רודר שהוא מאוהב בה.

== שחקנים ראשיים ==
* האנס אלברס בתפקיד פיטר דירקסן
* אולגה צ'כובה בתפקיד הלן רודר – עיתונאית אמריקאית
* דורותיאה וויק בתפקיד Krankenschwester Dolores
* גוטהרט פורטלוף בתפקיד אלפרד גסקיוס – פלנטגנביצר
* רודולף קליין רוג' בתפקיד קפיטן אליס
* ארתור שרדר בתפקיד בנטלי, ארסטר אופיסייר
* הרברט גרנוט בתפקיד ד"ר רוסבי, ארט
* היינץ אוולט בתפקיד טובי, סטיוארד
* אריברט וושר בתפקיד תחנת רמון אורוודה – קומנדנט הסגר
* אלכסנדר אנגל בתפקיד ד"ר מרטינז – ארט – הסגר-סיון
* הוגו ורנר-קהל בתפקיד ד"ר פרס, ורטרואנזרט דר גוברן

==קישורים חיצוניים==

== הערות שוליים ==

קטגוריה:סרטים בגרמנית
קטגוריה:סרטי 1937
קטגוריה:סרטי דרמה גרמניים
מחלף עידן הנגב

מחלף עידן הנגב הוא מחלף בסמוך לאזור התעשייה עידן הנגב וליישובים להבים ורהט, מחבר את כביש 40 לכביש 310. את המחלף תכנן משרד האדריכלים מזור – פישט. במכרז לביצוע הפרויקט שהתבצע באפריל 2020 על ידי חברת נתיבי ישראל זכתה קבוצת "אורון אחזקות". תקציב הפרויקט נאמד בכ־200 מיליון ש"ח. המחלף נפתח ב־14 ביוני 2022.

מחלף עידן הנגב, יוני 2022

==קישורים חיצוניים==

== הערות שוליים ==

קטגוריה:להבים
עידן הנגב
קטגוריה:רהט: תחבורה
קטגוריה:רהט: מבנים
קטגוריה:כביש 31: צמתים ומחלפים
כריסטופר אנקונקו

כריסטופר אלאן אנקונקו (בצרפתית: Christopher Alan Nkunku; נולד ב-14 בנובמבר 1997) הוא כדורגלן צרפתי, המשחק בעמדת הקשר ההתקפי בצ'לסי מהפרמייר ליג ובנבחרת צרפת. אנקונקו הוא בוגר האקדמיה של פריז סן ז'רמן וערך את הופעת הבכורה שלו במועדון בדצמבר 2015. הוא רשם עבורם 78 הופעות וזכה בשלושה תוארי ליגה 1, קופה דה פראנס פעמיים וקופה דה לה ליג פעמיים.  אנקונקו הצטרף ל-RB לייפציג הגרמנית ביולי 2019, איתה זכה בפרס שחקן העונה בבונדסליגה וב-DFB-Pokal בעונת 2021–22.

  אנקונקו ייצג את צרפת במספר רמות בינלאומיות לנוער, לפני שערך את הופעת הבכורה שלו בנבחרת הבוגרת במרץ 2022.

== קריירת מועדונים ==
אנקונקו עשה את הופעת הבכורה שלו בבוגרים ב-8 בדצמבר 2015 במשחק ליגת האלופות נגד שחטאר דונצק כשעלה בתור מחליף בדקה ה-87 בניצחון 0–2<ref></ref>. הוא כבש את שער הבכורה שלו בניצחון 0–1 נגד בסטיה בגביע הצרפתי ב-7 בינואר 2017.

ב-17 ביולי 2019, חתם לחמש שנים ב-ר.ב. לייפציג<ref></ref>.

בינואר 2023 חתם לשש שנים בצ'לסי.

== קריירת נבחרות ==
אנקונקו נולד בצרפת והוא ממוצא קונגולזי. שיחק בכל הנבחרות הצעירות של צרפת.

ב-25 במרץ 2022 ערך הופעת בכורה בנבחרת הבוגרת של צרפת נגד נבחרת דרום אפריקה.

נכלל בסגל נבחרת צרפת בטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה.

== תארים ==
===קבוצתיים===
;פריז סן-ז'רמן
* ליג 1: 2015/2016, 2017/2018, 2018/2019
* הגביע הצרפתי: 2016/2017, 2017/2018, 2018/2019
* גביע הליגה הצרפתית: 2016/2017, 2017/2018
* גביע האלופות: 2015, 2016, 2017, 2018

ר.ב. לייפציג
* הגביע הגרמני: 2021/2022, 2022/2023

===אישיים===
* שחקן העונה בבונדסליגה: 2021/22
* שחקן החודש בבונדסליגה: אוקטובר 2021, פברואר 2022, מרץ 2022, אפריל 2022
* מלך השערים של הבונדסליגה: 2022/23

== קישורים חיצוניים ==

* 

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני ר.ב. לייפציג
קטגוריה:כדורגלני צ'לסי
קטגוריה:כדורגלני נבחרת צרפת
קטגוריה:ספורטאים צרפתים בגרמניה
קטגוריה:ספורטאים צרפתים באנגליה
קטגוריה:צרפתים שנולדו ב-1997
יוזמת השלום הדתית

יוזמת השלום הדתית היא מאמץ שהקים הרב מיכאל מלכיאור לקידום דיאלוג בין ישראלים לפלסטינים.

== סקירה כללית ==
אחד מעקרונות ההתארגנות המרכזיים של הקבוצה הוא טיפוח וקידום דיאלוג בין מנהיגים דתיים של שני הצדדים בסכסוך זה, ולא בין מנהיגים פוליטיים כמקובל ביוזמות אחרות. הרעיון לקבוצה זו מקורו בפגישה שנערכה בשנת 2002 בראשות מלכיאור יחד עם השייח 'טלאל סידר, באלכסנדריה, מצרים, בחסות המופתי של מצרים, האימאם הגדול של מסגד אל-אזהר, והשייח הגדול של אל-אזהר. אוניברסיטה, מוחמד סעיד טנטאווי; הארכיבישוף מקנטרברי ג'ורג 'קארי; והרב אליהו בקשי דורון, הרב הראשי לישראל.

פסגה זו השיקה את תהליך אלכסנדריה, והפגישה מנהיגים דתיים לאמץ עקרונות משותפים שמטרתם לתווך את הסכסוכים באזור ולחפש דרך משותפת לקידום פתרון העימותים. מלכיאור הקים את מרכז הפסיפס לשיתוף פעולה בין-דתי - MERPI (יוזמת השלום הדתי במזרח התיכון) לקידום יישום עקרונות הצהרת אלכסנדריה. מלכיאור הוא גם חבר בוועד המנהיגים הדתיים העולמיים של מכון אליהו.

היוזמה מורכבת מקבוצות אישיות שונות מכל קהילה, כולל ארגון הפסיפס הישראלי המנוהל על ידי מלכיאור ומרכז אדם המוסלמי.

הדתית
מפרץ סקוילצ'ה

מפרץ סקוילצ'ה (באיטלקית: Golfo di Squillace; בלטינית: Scylleticus Sinus או Scyllaceus Sinus; ביוונית: Σκυλλητικὸς κόλπος) הוא מפרץ קטן הממוקם בים היוני, על החוף המזרחי של קלבריה שבאיטליה.<ref></ref>

שמו של המפרץ לקוח מעיר החוף האיטלקית סקוילצ'ה.

המפרץ נחשב תמיד למסוכן והוא שמר על מוניטין רע עד סוף המאה ה-19 עקב הספינות הטרופות הרבות הקיימות במפרץ.

== קישורים חיצוניים ==

== הערות שוליים ==

קטגוריה:מפרצים בים היוני
יאן קרבאץ

יאן קרבאץ (בהולנדית: Jan Karbaat; 18 בספטמבר 1927 – 11 באפריל 2017) היה רופא הולנדי, מומחה לפוריות ובעל מרכז להזרעות מלאכותיות, שעמד במרכז שערורייה ציבורית לאחר שהשתמש בזרע שלו כתרומה לנשים שהגיעו למרפאתו מבלי ידיעתן. קרבאץ הוא אביהם הביולוגי של לפחות 82 ילדים – 71 מהם מתרומות זרע.

== ביוגרפיה ==
קרבאץ נולד למשפחת חקלאים בעיירה רייסווייק, כבכור מבין שישה אחים. לאחר שהתחתן, עבר עם אשתו הראשונה ובנו לסורינאם, שם עבד במרכז רפואי צבאי במשך כחמש שנים. באותה התקופה, החל להתעניין בטיפולי פוריות ועם שובו להולנד, לאחר שקיבל תואר דוקטור, החל לעבוד כמנהל רפואי בבית חולים בדרום רוטרדם. במסגרת בית החולים,
הקים מרפאת פוריות בבעלותו בה ביצע הזרעות מלאכותיות (טיפולי IVF לא היו קיימים בזמנו, מה שהפך הזרעות מלאכותיות לדרך היחידה בה נשים יכלו להיכנס להריון מלבד הדרך הטבעית).

== קישורים חיצוניים ==
* 
* 	
* 

קטגוריה:רופאים הולנדים
קטגוריה:תרמיות
קטגוריה:אתיקה רפואית
קטגוריה:הולנדים שנולדו ב-1927
קטגוריה:הולנדים שנפטרו ב-2017
אסופוס

אסופוס (ביוונית: Ασωπός) היה כפר ורשות מוניציפלית לשעבר בלאקוניה שבפלופונסוס שביוון. מאז רפורמת השלטון המקומי ב-2011 הוא חלק מהנפה מונמבסיה. שטחו של הכפר הוא 94.360 קמ"ר ומספר תושביו עומד על 3840, נכון ל-2011<ref name="stat01"></ref> בית העירייה של הרשות היה בפפאדיאניקה.

== הערות שוליים ==

קטגוריה:יוון: כפרים
CryEngine

CryEngine הוא מנוע משחק, שתוכנן על ידי מפתחת המשחקים הגרמנית Crytek. המנוע שימש בכל הכותרות שלהם כשהגרסה הראשונית משמשת ב-"Far Cry", וממשיך להיות מעודכן כדי לתמוך בקונסולות וחומרה חדשות למשחקים שלהם. הוא שימש גם למשחקי צד שלישי רבים במסגרת תוכנית הרישוי של Crytek, כולל Sniper: Ghost Warrior 2 ו-SNOW. אולפני Warhorse משתמשים בגרסה שונה של המנוע עבור "ממלכת ה-RPG" מימי הביניים שלהם "Kingdom Come: Deliverance". בנוסף, יוביסופט שומרת על גרסה פנימית של CryEngine שעברה שינויים רבים מה- Far Cry המקורי בשם "Dunia", המשמש את הגרסאות המאוחרות יותר של סדרת "Far Cry".

על פי דיווחים אנונימיים שונים באפריל 2015, אמזון חכרה את CryEngine תמורת 50–70 מיליון דולר.<ref></ref> לאחר מכן, בפברואר 2016, אמזון פרסמה גרסה משודרגת ומורחבת משלה של CryEngine בשם Amazon Lumberyard.<ref></ref><ref></ref>

==קישורים חיצוניים==

* 

== הערות שוליים ==

קטגוריה:מציאות מדומה
קטגוריה:מנועי משחק
קטגוריה:תוכנות ליצירת משחקים
קטגוריה:תוכנות שהושקו ב-2004
קטגוריה:מציאות רבודה
יחסי אזרבייג'ן–פורטוגל

יחסי אזרבייג'ן–פורטוגל הם היחסים הדיפלומטיים בין אזרבייג'ן לפורטוגל.

== סקירה כללית ==
פורטוגל הכירה בעצמאות אזרבייג'ן ב-7 בינואר 1992. ב-4 באוגוסט 1992 כוננו יחסים דיפלומטיים בין אזרבייג'ן לפורטוגל.<ref name=":0"></ref>

שגריר אזרבייג'ן במרוקו טריק אלייב מונה לשגריר בפורטוגל ב-21 בדצמבר 2012. מר אלייב הציג את אמנתו לנשיא פורטוגל אניבל קבאקו סילבה ב-14 בינואר 2013.<ref name=":1"></ref> מצד שני, שגריר פורטוגל בטורקיה מוסמך במקביל גם עבור אזרבייג'ן.<ref></ref>

בשנת 2015 הנציגות הדיפלומטית של פורטוגל באזרבייג'ן החלה לפעול.<ref></ref> ממונה על היחסים הוא מר חורחה גבריאל סילבה דה פונסקה.<ref></ref>

מוראד רחימוב מונה לקונסול הכבוד של פורטוגל באזרבייג'ן בספטמבר 2011.
נשיא הרפובליקה של אזרבייג'ן אילהם אלייב מקבל את כתב ההאמנה של שגרירת פורטוגל, פאולה לאל דה סילבה.

== ביקורים רמי דרג ==
בשנת 1994, במהלך פסגת OSCE בבודפשט, נפגש נשיא אזרבייג'ן היידר אלייב עם ראש ממשלת פורטוגל. באוקטובר 1995 נפגש ה' אלייב עם נשיא פורטוגל מריו סוארס בניו יורק.<ref name=":2"></ref>

היידאר אלייב ביקר בפורטוגל כדי להשתתף בפסגת ליסבון של ארגון ה-OSCE ב-2–3 בדצמבר 1996. במהלך ביקור זה נפגש היידר אלייב עם ראש ממשלת פורטוגל אנטוניו גוטרש. שרי החוץ של פורטוגל חיימה גאמה ביקרו באזרבייג'ן ביולי 2001 ובמרץ 2002; ולואיס אמאדו ביקר באזרבייג'ן ביולי 2010.

ב-26–30 בנובמבר 2001 השתתף סגן שר התרבות ש. ממדאליאבה בכנס הבינלאומי "פרויקטים אזוריים: אקולוגיה והגנה על מורשת תרבותית באירופה", שאורגן על ידי מועצת אירופה ומשרד האקולוגיה של פורטוגל בליסבון.

בתאריכים 27–28 באפריל 2008, שגריר פורטוגל באזרבייג'ן, חוסה מנואל דה קרוואלו למיראס, ביקר בבאקו.

נשיא אזרבייג'ן אילהם אלייב ביקר בפורטוגל כדי להשתתף בפסגת ליסבון של נאט"ו בתאריכים 20–21 בנובמבר 2010. במהלך המסע של נציגות אזרבייג'ן, נחתם הסכם בין פורטוגל לאזרבייג'ן על פטור מוויזה למי שמחזיק בדרכונים דיפלומטיים.

בתאריכים 5–7 בספטמבר 2011, במטרה להשיג את תמיכת פורטוגל בנוגע למועמדות אזרבייג'ן לחברות בלתי קבועה במועצת הביטחון של האו"ם לשנים 2012–2013, ערך השגריר ש. אגבקוב ביקור בליסבון.

שר המדינה וענייני החוץ של פורטוגל פאולו פורטאס ערך ביקור רשמי באזרבייג'ן ביוני 2012.

ב-24–29 באוקטובר 2013, רפאל חוסינוב, חבר המילי מג'ליס מאזרבייג'ן, ביקר בליסבון כדי להשתתף בישיבת הוועדה לתרבות, מדע, חינוך ותקשורת של האספה הפרלמנטרית של מועצת אירופה.

בתאריכים 3–6 במרץ 2014, משלחת בראשות מנכ"ל קרן הנפט הממלכתית של אזרבייג'ן ש. מובסומוב ביקרה בליסבון.

== יחסים בין-פרלמנטריים ==
שיתוף הפעולה הבין-פרלמנטרי בין שתי המדינות מתבצע על ידי קבוצת העבודה אזרבייג'ן–פורטוגל. מילי מג'ליס הקימה את קבוצת העבודה בנושא יחסים בין פרלמנטריים אזרבייג'ן ופורטוגל ב-5 בדצמבר 2000.<ref></ref> על פי החלטתו של מילי מג'ליס מיום 4 במרץ 2016, ראש קבוצת העבודה בנושא יחסי בין-פרלמנטריים בין אזרבייג'ן לפורטוגל היא אגיה נקצ'יוונלי.<ref></ref>

== יחסים כלכליים ==
הסחר הבילטרלי בין אזרבייג'ן לפורטוגל הסתכם ב-352.62 מיליון דולר, כאשר היבוא של אזרבייג'ן עמד על כ-7 מיליון דולר, והיצוא עמד על כ-345 מיליון דולר בינואר – ספטמבר 2017. באותה תקופה (ינואר – ספטמבר 2017) חלקה של פורטוגל היה 2.46% במחזור סחר החוץ של אזרבייג'ן, כולל 0.12% ביבוא ו-4.24% ביצוא.<ref></ref> הפורום העסקי אזרבייג'ן-פורטוגל נערך בבאקו ביוני 2012, שאורגן על ידי קרן ייצוא והשקעות אזרבייג'ן (AZPROMO) בתמיכת המשרד לפיתוח כלכלי באזרבייג'ן.

== קישורים חיצוניים ==

== הערות שוליים ==
ברבר (תבלין)

תבלין ברבר
ברבר (באורומו: Barbaree, באמהרית: bärbäre ובתיגרינית: በርበረ) הוא תערובת תבלינים.

מרכיבי הברבר כוללים בדרך כלל פלפל צ'ילי, כוסברה, שום, ג'ינג'ר, בזיליקום, קצח, חילבה ותבלינים נוספים.<ref>Debrawork Abate (1995 EC) [1993 EC]. የባህላዌ መግቦች አዘገጃጀት [Traditional Food Preparation] (in Amharic) (2nd ed.). Addis Ababa: Mega Asatame Derjet (Mega Publisher Enterprise). pp.&nbsp;22–23. </ref><ref name="ethnomed"></ref><ref></ref>

הברבר הוא מרכיב מרכזי במטבח האתיופי ובמטבח האריתראי.

תערובת תבלין הברבר מכילה עשבי תיבול ותבלינים שפחות מוכרים בעולם. הם כוללים גם צמחים מעובדים וגם כאלה הגדלים בר באתיופיה, כמו קורארימה <ref></ref> ופלפל ארוך .<ref></ref>

== קישורים חיצוניים ==

* טבע הריפוי, [https://www.mako.co.il/food-recipes/recipes_column-special/Recipe-ef3adf90e984d11004.htm ברבר – תערובת תבלינים אפריקאית], באתר מאקו, 30 באוקטובר 2008
* [http://www.recipeland.com/recipe/2210/ מתכון לברבר], באתר RecipeLand.com
* [https://web.archive.org/web/20070820165835/http://www.ethiopianspices.com/html/products.asp?ItemID=1000 תמונה של ברבר ארוז]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תערובת תבלינים
קטגוריה:המטבח האתיופי
קטגוריה:המטבח האריתריאי
גוטליב פאול ובר

גוטליב דניאל פאול ובר (בגרמנית: Gottlieb Daniel Paul Weber; 19 בינואר 1823 – 12 באוקטובר 1916) היה צייר נוף גרמני בסגנון נטורליזם מוקדם.

== ביוגרפיה ועבודה ==
ובר נולד כבנם של מוזיקאי החצר של הדוכסות הגדולה, יוהאן דניאל ובר (1784–1848) וסופי פרידריקה אדולפין מנגולד (1788–1848) בעיר דרמשטאדט. בילדותו בילה את זמנו הפנוי בציור בפארק בטבע, שם העדיף לצייר את עצי האלון הגדולים. בגיל 13 הוריו אפשרו לו ללמוד שיעורי אמנות פרטיים מאוגוסט לוקאס (1803–1863). הוא הרוויח את דמי הכיס שלו עם דיוקנאות צבעוניים שעשה לחיילים.<ref>Paul Weber. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 35: Waage–Wilhelmson. E. A. Seemann, Leipzig 1942, S. 15.</ref>

בין השנים 1842–1844 למד בפרנקפורט אם מיין אצל יאקוב בקר. יחד עם אנטון בורגר הוא עבר ללמוד במינכן, שם חלקו דירה. שניהם למדו אז באקדמיה במינכן עד 1848.כשרטט הוא ליווה את הנסיך יורש העצר לויטפולד מבוואריה בשנים 1846–1847 בנסיעה במזרח הים התיכון, שעברה בקונסטנטינופול, אסיה הקטנה, יוון וסיציליה.<ref>Manfred Grosskinsky, Birgit Sander: Kunstlandschaft Rhein-Main: Malerei im 19. Jahrhundert, 1806-1866. 2000 S. 30</ref> הוא סיים את הכשרתו האמנותית אצל יוספוס לורנטיוס דיקמנס וגוסטב ופרס באנטוורפן.

בשנת 1849 נסע להמילטון (סינסינטי), ארצות הברית. כשעמיתו הצייר קרל כריסטיאן קוהלר עבר גם הוא לארצות הברית, שניהם יצאו לטיולי ציור שם. בשנת 1850 נולד בנו קרל. ובר התיישב בפילדלפיה בשנת 1854, שם הפך במהרה לצייר בעל שם. הוא נחשב שם לעשיר. עבודותיו נקנו על ידי אזרחים עשירים ומוזיאונים. הוא היה גם מרצה באקדמיה לאמנויות יפות בפנסילבניה. תלמידיו כללו את ויליאם סטנלי הסלטיין, אדוארד מורן, אדוארד למסון הנרי וויליאם טרוסט ריצ'רדס.

געגועים ביתיים והסיכוי לתפקיד בחצר המלוכה הניעו את ובר לחזור לאירופה ולוותר על ההצלחה הכלכלית באמריקה. באוגוסט 1855 נסע ובר לדיסלדורף דרך פריז לפני שחזר לפילדלפיה.<ref>Sabine Morgen: Die Ausstrahlung der Düsseldorfer Schule nach Amerika im 19. Jahrhundert. Düsseldorfer Bilder in Amerika und amerikanische Maler in Düsseldorf. Göttinger Beiträge zur Kunstgeschichte, Band 2. Göttingen 2008, , S. 386</ref>

הוא חזר לדרמשטאדט דרך סקוטלנד בשנת 1861 וצרפת. בחצר המלוכה עבד בעיקר כמרצה פרטי לנסיכה אליס, באופן פרטי לימד גם את חתנו פיליפ רות, שהתחתן עם בתו פאולין. רות וחברו ויוגן בראכט עקבו אחר פאול ובר בנסיעות ציור במהלך חופשת הסמסטר.

משנת 1864 ובר נסע לפריז מספר פעמים עם אדולף שרייר. הוא הכיר את ז'אן-פרנסואה מילה וצ'ארלס אמיל ז'ק מבית הספר ברביזון. לסגננון הציור של לודוויג ריכטר הייתה השפעה גם על ובר.

עם זאת הוא נשאר נאמן לארצות הברית באמצעות תערוכות, עבודותיו היו בין היתר באקדמיה הלאומית לעיצוב בבוסטון.

== גלריה ==
<gallery mode="packed" heights="170px">
File:Lempertz 1029 1535 Old Masters and 19th Century Wooded Landscape.jpg
File:Paul Weber Erntelandschaft am Walensee 1875.jpg
File:Paul Weber Wartenberg.jpg
File:Bavarian Landscape with Three Pilgrims and a Dog by Paul Weber, 1874.jpg
File:Pastoral Landscape in Summer by Paul Weber.jpg
File:Paul Weber - Magdeburg Valley - 1921.548.1 - Reading Public Museum.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1823
קטגוריה:גרמנים שנפטרו ב-1916
ג'פרי אמהרסט, ברון אמהרסט הראשון

ג'פרי אמהרסט, ברון אמהרסט הראשון (באנגלית: Jeffery Amherst, 1st Baron Amherst; 29 בינואר 1717 – 3 באוגוסט 1797) היה קצין בצבא הבריטי בדרגת פילדמרשל והמפקד העליון של הכוחות בין השנים 1778–1782 ופעם נוספת בין השנים 1793–1795. נודע בעיקר אודות פיקודו לאורך מלחמת שבע השנים, במהלכה פיקד על ההגנה על נסיכות הבוחר מהנובר ומאוחר יותר היה בעל חשיבות מרכזית בכיבוש מצודת לואיסבורג ומונטריאול בלואיזיאנה הצרפתית.

== קורות חייו ==
ג'פרי אמהרסט נולד בסבנואק, קנט, ממלכת בריטניה הגדולה, בשנת 1717. אביו היה עורך דין ואמו עקרת בית. אמהרסט למד באקדמיה צבאית וסופך למשמר הגרנדירים הבריטי בשנת 1731. ג'פרי נבחר להיות המשנה של ג'ון ליגוניר, רוזן ליגוניר הראשון והשתתף בקרב דטינגן במהלך מלחמת הירושה האוסטרית.

במהלך מלחמת שבע השנים, בהמלצתו של ליגוניר בחר ויליאם פיט האב בג'פרי לשמש מפקד הכוחות בקנדה הבריטית בשנת 1758. בכוח של 14,000 איש ג'פרי הטיל מצור וכבש את מצודת לואיסבורג במסגרת המלחמות הבין-קולוניאליות בין בריטניה לצרפת. על פיקודו הוא קודם לפיקוד ראשי במושבות הבריטיות באמריקה הצפונית.

אמהרסט פעל באסטרטגיה של גננה ממושכת ותנועה מועטה עד אשר בשנת 1760 תכנן אמהרסט מתקפה תלת-כיוונית נגד מונטריאול, הגדולה בערי קוויבק בקנדה הצרפתית. ב-8 בספטמבר 1760 נכנעו הצרפתים המוצבים במונטריאול לידי הכוחות הבריטים. כניעת הכוחות במונטריאול סימנה את סוף השלטון הצרפתי בקנדה ובהמשך חולקה לואיזיאנה הצרפתית בין האימפריה הבריטית והאימפריה הספרדית. על פי תנאי חוזה פריז בשנת 1763, כל אמריקה הצפונית הצרפתית ממזרח לנהר המיסיסיפי הועברה לידי בריטניה, למעט האיים הזעירים סט. פייר ומיקלון מול חופי ניופאונדלנד.

אמהרסט עזב את אמריקה הצפונית בנובמבר 1763 ושב לבריטניה הגדולה. ג'פרי נקרא חזרה מכיוון שטיפולו במרד פומטיאק נגד אינדיאנים עורר ביקורת. לאמהרסט ניתן תואר של אביר בשנת 1761. אמהרסט סירב לקחת חלק במאבק נגד מלחמת העצמאות של ארצות הברית. נוצר למענו תואר האצולה הברון אמהרסט בשנת 1776 והוא הועלה לדרגת פילדמרשל בשנת 1796.

לקראת סוף שנות השבעים הוא הועלה לדרגת המפקד העליון של הכוחות ונותר בתפקיד זה עד שנת 1782. עקב פריצתן של מלחמות המהפכה הצרפתית והצטרפותה של בריטניה לקואליציה האנטי-צרפתית הראשונה, ראש-ממשלת בריטניה, ויליאם פיט הבן, מינה את אמהרסט בפעם השנייה לתפקיד המפקד העליון של הכוחות. אמהרסט נותר בתפקיד עד שנת 1795, עת הוחלף בידי הנסיך פרדריק, דוכס יורק ואלבני. אמהרסט הקים את המוניטין שלו במערכות באמריקה הצפונית, והוא חייב הרבה מהתקדמותו המאוחרת להצלחתו במהלך מלחמת שבע השנים.

== ראו גם ==
* מלחמת הצרפתים והאינדיאנים
* מלחמות המהפכה הצרפתית
* מלחמת שבע השנים

== קישורים חיצוניים ==

* 
* [https://www.thecanadianencyclopedia.ca/en/article/jeffrey-amherst-1st-baron-amherst ג'פרי אמהרסט, ברון אמהרסט הראשון], באתר אנציקלופדיה קנדית
* 

קטגוריה:אנשי צבא בריטים
קטגוריה:ברונים בריטים
קטגוריה:מלחמת שבע השנים:אישים
קטגוריה:בריטים שנולדו ב-1717
קטגוריה:בריטים שנפטרו ב-1797
מחלף רוזמרין

מחלף רוזמרין הוא מחלף הממוקם בסמוך לשכונת גילה שבירושלים המחבר את כביש בגין (כביש 50) לכביש 60. מחלף רוזמרין משמש תושבים מאזור רחב הכולל את שכונות הר חומה, גילה, בית צפפה, ארנונה, תלפיות ארמון הנציב וגוש עציון. המחלף נחנך בספטמבר 2017 לאחר עבודות של כשנתיים בעלות של כ-140 מיליון ש"ח (מתוך 1.25 מיליארד ש"ח שהושקעו בכביש בגין. בחנוכת המחלף נכחו ראש הממשלה בנימין נתניהו ושר התחבורה ישראל כץ. עם חנוכתו, הפך מחלף רוזמרין לעשירי בכביש בגין. הקמת המחלף בוצעה על ידי חברת מוריה.

בעתיד המחלף אמור לשמש גם את הקו הכחול של הרכבת הקלה בתהליך הרחבה בעלות 120 מיליון ש"ח.

== הערות שוליים ==

רוזמרין
רוזמרין
רוזמרין
קטגוריה:גילה
ליטוגרפיית קרן אלקטרונים

דוגמה למכשיר ליטוגרפיה של קרן אלקטרונים
ליטוגרפיה של קרן אלקטרונים (EBL) היא שיטה בה סריקת קרן אלקטרונים ממוקדת מייצרת צורות מותאמות אישית על גבי ציפוי רגיש לאלקטרונים הנקרא רזיסט (בדרך כלל פולימר).<ref name="mccord"></ref> קרן האלקטרונים משנה את המסיסות של הרזיסט, ומאפשרת הסרה סלקטיבית של האזורים החשופים או הלא חשופים על ידי טבילה בממס (פיתוח). המטרה, כמו בפוטוליתוגרפיה, היא ליצור פיצ'רים קטנים מאוד אשר לאחר מכן ניתן לבצע העברת תצורה אל המצע, לעיתים קרובות על ידי איכול.

היתרון העיקרי של ליטוגרפית של קרן אלקטרונים הוא שהיא יכולה לצייר דפוסים מותאמים אישית (כתיבה ישירה) עם רזולוציה של מתחת ל-10 ננומטר. לצורה זו של ליטוגרפיה נטולת מסכה יש רזולוציה גבוהה ותפוקה נמוכה, המגבילה את השימוש בה לייצור מסכות, ייצור בכמויות גדולות של מוליכים למחצה ומחקר ופיתוח.

== המערכת ==
מערכות ליתוגרפיה של קרני אלקטרונים מסחריות הן מערכות כתיבה ייעודיות לקרני אלקטרוניים והן יקרות מאוד (>&nbsp;מיליון דולר). ליישומי מחקר, מקובל מאוד להמיר מיקרוסקופ אלקטרונים למערכת ליתוגרפיה באמצעות תוספים בעלות נמוכה יחסית (<100 אלף דולר). מערכות כאלו בעלות רזולוציה קווית של ~ 20&nbsp;ננומטר (מאז 1990), בעוד שהמערכות הייעודיות הנוכחיות בעלות רזולוציה קווית בסדר גודל של 10 ננומטר או פחות.

ניתן לסווג מערכות ליתוגרפיה של קרן אלקטרונים על פי צורת הקרן ואסטרטגיית הסטת הקרן. מערכות ישנות יותר השתמשו בקרניים גאוסיאניות וסריקת רסטר (הלוך ושוב). מערכות חדשות יותר משתמשות בקרניים מעוצבות, שיכולות להיות מוסטות למיקומים שונים בתחום הכתיבה (זה מכונה גם סריקת וקטור).

=== מקורות אלקטרונים ===
ברזולוציות נמוכות נעשה שימוש במקורות תרמיונים. עם זאת, מערכות עם דרישה לרזולוציה גבוהה יותר נדרשות להשתמש במקורות של פליטת שדה, כגון W / ZrO <sub>2</sub>. מקורות פליטה של שדה תרמי עדיפים על פני מקורות פליטת שדה, מכיוון שהם מאפשרים יציבות טובה יותר לאורך זמני כתיבה אופייניים של מספר שעות.

=== זמן כתיבת קרן אלקטרונים ===
הזמן המינימלי לחשיפת אזור במינון נתון ניתן על ידי הנוסחה הבאה:<ref></ref>

: <math> D \cdot A = T\cdot I \,</math>

כאשר <math>T</math> משך חשיפת האובייקט (ניתן לחלק לזמן חשיפה חלקי גודל צעד), <math>I</math> זרם הקרן, <math>D</math> הוא המינון ו <math>A</math> שטח האזור הנחשף.

== ראו גם==
* טכנולוגיות של קרן האלקטרונים
* ננוטכנולוגיה
* פוטוליתוגרפיה
* ננואלקטרוניקה

==קישורים חיצוניים==

== הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ננוטכנולוגיה
קטגוריה:טכנולוגיה
קטגוריה:מיקרואלקטרוניקה